Kalnapilis|  |
| Įkurta | 1902 m. |
| Centrinė būstinė | Panevėžys, Lietuva |
| Produkcija | alkoholiniai ir gaivieji gėrimai |
| Savininkas (-ai) | Royal Unibrew |
| Tinklalapis | www.kalnapilis.lt |

**Kalnapilis** – Lietuvos alaus darykla, veikianti Panevėžyje nuo 1902 m. seniausia miesto įmonė. Nuo 2003 m. „Kalnapilis", prie jo prijungus alaus daryklą „Vilniaus tauras", tęsia veiklą kaip AB „Kalnapilio-Tauro grupė". Kartu su kitomis didžiausiomis šalies alaus daryklomis priklauso Lietuvos aludarių gildijai. Bendrovėje verdamas įvairaus stiprumo alus. Daugiausia produkcijos realizuojama Lietuvoje, dalis – eksportuojama (7,5 % 2017 m.).

Istorija
--------

Kalnapilio alaus darykla 2020 m.
1902 m. Albertas Foigtas, vokiečių kilmės dvarininkas, to krašto vokiečių bendruomenės atstovas, Panevėžyje įkūrė alaus daryklą ir pavadino ją „Bergschlosschen" (išvertus iš vokiečių k. – *Pilaitė ant kalvos*). Pirmaisiais metais bravoras išvirė apie 3 tūkst. kibirų alaus. 1918 m. pavadinimas „Bergschlosschen" pakeistas lietuvišku „Kalnapilis". Tarpukaryje darykla veikė kaip akcinė bendrovė. 1940 m. „Kalnapilį" nacionalizavo tarybų valdžia.

1970 m. Panevėžyje pastatyta nauja salyklo gamykla. 1973 m. prie „Kalnapilio" buvo prijungtas „Biržų alus" – viena seniausių istorinių alaus daryklų šalyje. Vėliau šio bendrovių junginio pavadinimas ir statusas kelis kartus keitėsi.

1991 m. bendrovė įstojo į Lietuvos aludarių asociaciją, įkurtą tais pačiais metais. 1992 m. įmonė privatizuota. 1994 m. „Kalnapilio" kontrolę perėmė danų holdingas „Baltic Beverages Holding" (BBH). 1995 m. pradėta įmonės modernizacija ir iki 2001 m. įdiegta kokybės sistema pagal ISO 9001 reikalavimus. 1996 m. „Kalnapilio" padalinys Biržuose reorganizuotas į savarankišką alaus daryklą, kuriai sugrąžintas istorinis pavadinimas „Biržų alus". 2001 m. „Baltic Beverages Holding" pardavė „Kalnapilio" akcijas Danijos bendrovei „Royal Unibrew". 2003 m. „Kalnapilis" ir alaus darykla „Vilniaus tauras" (taip pat priklausanti „Royal Unibrew") sujungtos į vieną įmonę. Ji pavadinta „Kalnapilio-Tauro grupė". 2007 m. „Kalnapilis" pristatė naują alaus rūšį „3 salyklai". 2007 m. „Kalnapilis" tapo didžiuoju krepšinio klubo „Žalgiris" remėju, bet jau 2008 m. sumažinęs paramą, neteko šio vardo.

Alaus rūšys
-----------

Kalnapilio „Pilsner" ir „7.30" alus stiklinėje taroje
2020 m. duomenys:

* „Grand Select" (Dortmunder Export)
* „Original" (Helles)
* „Pilsner" (Pilsner)
* „7.30" (Bock)
* „Dvaro"
* „Lite" (Alaus kokteilis)
* Šviesusis nealkoholinis

Išnašos
-------

1. ↑  *Alaus darykla „Kalnapilis" 1902-1940 metais*, Aukštaitijos internetinė naujienų agentūra, 2017-01-02. Nuoroda tikrinta 2020-12-08.
2. 1 2 3 4  *„Kalnapilio-Tauro grupė"*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006
3. ↑  *Nariai ir taryba*, Lietuvos aludarių gildija. Nuoroda tikrinta 2020-12-08.
4. ↑  *„Kalnapilio-Tauro grupės" eksportas augo 80%* Archyvuota kopija 2021-01-18 iš Wayback Machine projekto. Eksporto vartai, 2018-04-24. Nuoroda tikrinta 2020-12-08.
5. ↑  „Kalnapilis Brewery". Randburg. Suarchyvuotas originalas 2013-01-31. Nuoroda tikrinta 2009-09-11.
6. ↑  „About Us". Suarchyvuotas originalas 2013-01-27. Nuoroda tikrinta 2020-09-08.
7. ↑  *„Kalnapilis" įdiegė kokybės sistemą pagal ISO 9001 reikalavimus*, DELFI Verslas, 2001-11-06. Nuoroda tikrinta 2020-12-08.
8. ↑  *Biržų alus*, Straipsniai.lt, 2004-06-26. Nuoroda tikrinta 2020-12-08.
9. ↑  „Pristatytas naujas alus „Kalnapilis 3 salyklai"". *delfi.lt*. Delfi. 2007-05-03. Nuoroda tikrinta 2024-03-12.
10. ↑  *„Kalnapilis" ir „Žalgiris" pasirašė bendradarbiavimo sutartį*, Basketnews.lt, 2007-09-20. Nuoroda tikrinta 2020-12-08.
11. ↑  *„Žalgirio" bendraturčius spaudė spauda*, Vakarų ekspresas, 2009-04-22. Nuoroda tikrinta 2020-12-08.
12. ↑  *Alus* Archyvuota kopija 2019-07-15 iš Wayback Machine projekto. Kalnapilis. Nuoroda tikrinta 2020-12-08.